**D I S P O Z I Ț I A**

**nr. 186 din 17 mai 2022**

**privind aprobarea comisiei de concurs/examen și a comisiei de soluționare a contestațiilor pentru ocuparea** **unui post vacant cu normă întreagă, pe durată nedeterminată****,** **de medic primar confirmat în specialitatea medicină internă din cadrul Spitalului Clinic de Boli Infecțioase Cluj-Napoca**

Președintele Consiliului Județean Cluj,

Văzând referatul nr. 19645 din 16.05.2022 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea unui post vacant cu normă întreagă, pe durată nedeterminată, de medic primar confirmat în medicină internă din cadrul Spitalului Clinic de Boli Infecțioase Cluj-Napoca;

Având în vedere :

* adresa Spitalului Clinic de Boli Infecțioase Cluj-Napoca nr.17.907 din 05.11.2021, prin care s-a solicitat aprobarea scoaterii la concurs a unui post vacant pe durată nedeterminată cu normă întreagă, de medic primar confirmat în specialitatea medicină internă din cadrul Spitalului Clinic de Boli Infecțioase Cluj-Napoca, prin publicare în revista ”Viața Medicală”;
* adresa Spitalului Clinic de Boli Infecțioase Cluj-Napoca nr.7995 din 02.05.2022 înregistrată la Consiliul Județean Cluj sub nr. 18.032 din 04.05.2022 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru ocuparea unui post vacant cu normă, întreagă, pe durată nedeterminată de medic primar confirmat în specialitatea medicină internădin cadrul Spitalului Clinic de Boli Infecțioase Cluj-Napoca ;
* adresa Spitalului Clinic de Boli Infecțioase Cluj-Napoca nr. 8831 din 12.05.2022 înregistrată la Consiliul Județean Cluj sub nr. 19.333 din 12.05.2022 prin care s-a propus componența comisiei de concurs/examen și componența comisiei de soluționare a contestațiilor pentru ocuparea unui post vacant cu normă, întreagă, pe durată nedeterminată de medic primar confirmat în specialitatea medicină internădin cadrul Spitalului Clinic de Boli Infecțioase Cluj-Napoca ;

 Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 206/2021 pentru aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Boli Infecțioase Cluj-Napoca, cu modificările ulterioare,

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea unui post vacant pe durată nedeterminată, normă întreaga, de medic primar confirmat în specialitatea medicină internă în cadrul Spitalului Clinic de Boli Infecțioase Cluj-Napoca, în următoarea componență:

**PREȘEDINTE:**

Prof. Dr. Romeo Ioan Chira - medic primar specialitatea medicină internă Universitatea de Medicină și Farmacie „Iuliu Hațieganu” Cluj-Napoca, Catedra Medicină Internă ;

**MEMBRI:**

Șef lucr. Dr. Mihaela Mocan - medic primar specialitatea medicină internă, Universitatea de Medicină și Farmacie „Iuliu Hațieganu” Cluj-Napoca, Catedra Medicină Internă;

Șef lucr.Dr. Onaca Emil - medic primar specialitatea medicină internă, desemnat de Colegiul Medicilor Cluj;

**OBSERVATORI:**

Ștefan Letiția -Maria - consilier Compartimentul Managementul Unităților de Asistență Medicală, reprezentantul Consiliului Județean Cluj;

Dr. Lăpușan Daniela - medic primar în specialitatea Epidemiologie, reprezentantul Direcției de Sănătate Publică a Județului Cluj;

**SECRETAR:**

Dr. Sidea Maria - medic primar specialitatea recuperare medicină fizică și balneologie;.

**Art. 2.** Se aprobă constituirea comisiei de soluționare a contestațiilor pentru ocuparea unui post vacant pe durată nedeterminată, normă întreaga, de medic primar confirmat în medicină internă în cadrul Spitalului Clinic de Boli Infecțioase Cluj-Napoca, în următoarea componență:

**PREȘEDINTE:**

Șef lucr. dr. Briciu Violeta -Tincuța **-** medic primar, specialitatea boli infecțioase, director medical ;

**MEMBRI:**

Dr. Mărginean Codruța Eufimia - medic primar, specialitatea medicină internă ;

Asist. Univ. Dr. Chiorescu Roxana - medic primar, specialitatea medicină internă , desemnat de Colegiul Medicilor Cluj;

**SECRETAR:**

Dr.Sidea Maria - medic primar specialitatea recuperare medicină fizică și balneologie;

**MEMBRU SUPLEANT:**

Dr.Vesa Ștefan cristian - medic specialist, specialitatea medicină internă ;

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic de Boli Infecțioase Cluj-Napoca, precum și persoanele nominalizate la art. 1 și art. 2.

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic de Boli Infecțioase Cluj-Napoca, persoanelor nominalizate la articolele 1 și 2, precum și Prefectului Județului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci